ai4bharat/Pralekha huggingface dataset:
وزارت خزانہ
انکم ٹیکس محکمہ نے دہلی ۔ این سی آر میں موٹرگاڑی مینوفکچرنگ گروپ، چارٹرڈ پروازوں کا انتظام کرنے والی کمپنی اور رئیل اسٹیٹ گروپوں کے یہاں تلاشی مہم چلائی
نئی دہلی، 31 مارچ 2022:
انکم ٹیکس محکمہ نے 23 مارچ 2022 کو دہلی۔این سی آر میں 35 سے زائد مقامات پر تلاشی لیتے ہوئے چارٹرڈ پروازوں کا انتظام کرنے والی ایک کمپنی اور دہلی۔ این سی آر کے ایک رئیل اسٹیٹ گروپ کے علاوہ ایک اہم موٹرگاڑی مینوفیکچرنگ گروپ کے خلاف تلاشی اور ضبطی سے متعلق مہم چلائی۔
تلاشی مہم کے دوران، مختلف قابل اعتراض دستاویزات ضبط کیے گئے ہیں اور اس دوران برآمدہوئے ثبوتوں سے یہ انکشاف ہوتا ہے کہ کاروباری مقاصد کے طور پر دکھائے گئے مجموعی اخراجات ضبط کیے گئے ثبوتوں اور دستاویزات سے مکمل طور پر میل نہیں کھاتے ہیں۔ ایک مخصوص ایوینٹ مینجمنٹ اکائی سے خدمات کی آڑ میں 800 کروڑ روپئے کی بکنگ دکھائی گئی ہے۔ اس اکائی نے لیئرنگ کے توسط سے پیسہ کی ہیراپھیری کی ہے۔ غیر کاروباری مقاصد کے لیے ایسے دعوے انکم ٹیکس ایکٹ، 1961 کی تجاویز کے تحت ناقابل قبول ہیں۔
تلاشی میں یہ بھی معلوم ہوا ہے کہ دہلی میں 10 ایکڑ زرعی آراضی کچھ کاغذی کمپنیوں کے توسط سے خریدی گئی تھی۔ اس طرح کے لین دین میں 60 کروڑ روپئے سے زائد کے بقدر کی بغیر حساب کتاب والی نقد رقم مبینہ طور پر شامل تھی۔ اس آراضی سودے کا آخری/حقیقی مستفید موٹر گاڑی مینوفیکچرنگ گروپ کا ایک شخص ہے۔ مذکورہ سودے میں مدد فراہم کرنے والے بچولیے نے اپنے بیان میں اس بات کا اقرار کیا ہے کہ فروخت کا ایک بڑا حصہ نقد کے طور پر ادا کیا گیا تھا۔
اس کے علاوہ رئیل اسٹیٹ کاروبار سے وابستہ لوگوں کے ٹھکانوں سے متعدد قابل اعتراض دستاویزات برآمد ہوئے ہیں۔ ان میں آن منی لین دین کے ریکارڈ شامل ہیں جہاں دہلی میں ان کے مختلف ریئل اسٹیٹ پروجیکٹوں میں اکائیوں کی فروخت کے عوض نقد رقم حاصل کی جا رہی تھی۔
چارٹرڈ پروازوں کا انتظام کرنے والی کمپنی کے معاملے میں، فرضی اخراجات کی بکنگ سے متعلق ثبوتوں کا پتہ چلا ہے۔ اس کمپنی کے ذریعہ 50 کروڑ روپئے سے زائد کی مجموعی آمدنی کو ایک شخص کے ذریعہ این بی ایف سی کے توسط سے مشکوک قرضوں، کاغذی کمپنیوں کے توسط سے چلایا جا رہا تھا۔ اس معاملے میں فرضی سودی اخراجات جیسے دعوؤں وغیرہ کا بھی پتہ چلا ہے۔
1.35 کروڑ روپئے سے زائد کے بقدر کی غیر منکشف نقد رقم اور 3 کروڑ کے بقدر کے زیورات ضبط کیے گئے ہیں۔
اس معاملے میں آگے کی تفتیش جاری ہے۔
شہری ہوابازی کی وزارت
شہری ہوا بازی کے شعبے میں بہتری کے لیے اعلی ترین اقدامات
حکومت ملک میں شہری ہوا بازی کے شعبے میں بہتری کے لیےاعلی ترین اقدامات کر رہی ہے ، جن میں سے کچھ درج ذیل ہیں:
نئی دہلی، 05؍اگست2021:
- ڈیجی یاترا سے متعلق پالیسی شہری ہوابازی کی وزارت نے اگست 2018 میں جاری کی ہے۔ اس اقدام کا مقصد ٹرمینل کے داخلی دروازے سے بورڈنگ پوائنٹ تک ہوائی اڈوں پر مسافروں کے بغیر رابطہ ، ہموار اور پیپر لیس ہینڈلنگ فراہم کرنا ہے۔ بنگلورو ، حیدرآباد ، کولکاتہ ، پونے ، وارانسی اور وجئے واڈا کے چھ ہوائی اڈوں پر چہرے کی شناخت کی ٹیکنالوجی کا استعمال کرتے ہوئے بائیو میٹرک بورڈنگ سسٹم  کے نفاذ کے لیے کام کیا گیا ہے۔ پروجیکٹ آزمائشی مرحلے میں ہے۔ کامیاب تکمیل کے بعد ، اسے ملک کے دوسرے ہوائی اڈوں پر مرحلہ وار طریقے سے نافذ کیا جائے گا۔
- ایئر پورٹس اتھارٹی آف انڈیا  تقریباً ایک کروڑ روپے کی سرمایہ کاری کرنے کا ارادہ رکھتی ہے۔ جدید ٹیکنالوجی کا استعمال کرتے ہوئے موجودہ اور نئے ٹرمینلز کی توسیع/ ترقی کے لیے اگلے 4-5 سالوں میں 25،000 کروڑ کی سرمایہ کاری کی جاءے گی۔
- iii. ایئر نیوی گیشن انفراسٹرکچر کو جدید بنایا گیا ہے۔
- iv. بھارتی فضائی حدود میں روٹ کو معقول بنانے کا کام بھارتی فضائیہ کے تعاون سے کیا جا رہا ہے ، جدید ہوائی ٹریفک کے نظام کو سہل بنانے کے انتظامات اور اس سے متعلق تکنیک کا استعمال کرتے ہوئے پرواز وں کے لیے چھوٹے راستے اور ایئر لائنز کے ایندھن کی کھپت کو کم کرنے کے لیے مسلسل کوششیں جاری ہیں۔
- ایئر کارگو ٹرمینلز پر کارکردگی کو بہتر بنانے اور رہائش کے اوقات کو کم کرنے کے لیے ڈیجیٹل ٹیکنالوجی کے زیادہ استعمال کی حوصلہ افزائی کی جا رہی ہے۔
- vi. ڈائریکٹوریٹ جنرل آف سول ایوی ایشن  اور بیورو آف سول ایوی ایشن سیکورٹی  میں ان کے بیشتر اسٹیک ہولڈرز سے بات چیت اور اندرونی عمل کے لیے ای گورننس کو فعال کیا جا رہا ہے۔
- ڈی جی سی اے کی جانب سے ملک میں لائسنس یافتہ پائلٹوں کی تعداد میں خاطر خواہ اضافہ کرنے کے لیے فلائنگ کیڈٹس کے لیے 'آن ڈیمانڈ 'آن لائن امتحانات کی منصوبہ بندی کی جا رہی ہے۔
مذکورہ بالاجانکاری وزیر مملکت براءے شہری ہوا بازی جنرل  ڈاکٹر وی کے سنگھ نے آج لوک سبھا میں تحریری جواب میں دی۔
وزیراعظم کا دفتر
وزیر اعظم نے صحت کی ڈیجیٹل سہولیات کی ستائش کی
وزیر اعظم جناب نریندر مودی نے اس بات پر نہایت اطمینان کا اظہار کیا کہ کروڑوں لوگ صحت کی ڈیجیٹل سہولیات سے بھرپور فائدہ اٹھا رہے ہیں۔
ایک ٹویٹ میں، مرکزی وزیر صحت، ڈاکٹر منسکھ منڈاویہ نے بتایا کہ غیر متعدی امراض کے قومی پروگرام کے تحت این سی ڈی پورٹل کے ذریعہ 5 کروڑ سے زیادہ آیوشمان بھارت ہیلتھ اکاؤنٹسبنائے گئے ہیں۔
مرکزی وزیر کے ٹویٹ کا جواب دیتے ہوئے وزیر اعظم نے ٹویٹ کیا؛
"بہت اچھی معلومات! ملک بھر میں اپنے غریب بھائیوں اور بہنوں کو صحت کی بہتر سہولیات فراہم کرنا ہماری ترجیح ہے۔ یہ انتہائی اطمینان کی بات ہے کہ کروڑوں لوگ ان ڈیجیٹل سہولیات سے بھرپور فائدہ اٹھا رہے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
7986
(
وزارت دفاع
رکشا منتری جناب راج ناتھ سنگھ کی صدارت میں منعقدہ دفاعی
حصولیابی کونسل کی میٹنگ میں میک ان انڈیا کی پر زور حمایت
نئی دہلی، 13 ستمبر 2019/ آج یہاں رکشا منتری جناب راج ناتھ سنگھ کی صدارت میں دفاعی حصولیابی کونسل  نے تقریباً 2 ہزار کروڑ روپے مالیت کے خدمات کے لئے کیپٹل حصولیابی کے واسطے منظوری دی ہے۔ میک انڈیا پہل پر توجہ مرکوز کرتے ہوئے ڈی اے سی نے ہندستانی صنعت کے ذریعہ ٹی -72 /ٹی-90 ٹینکوں کے لئے مین گن 125 ایم ایم آرمر پیئرسنگ فن اسٹیبلائزڈ سکارڈنگ سیبٹ  ایمیونیشن ملک میں ہی تیار کرنے اور اس کے پروڈکشن کے لئے منظوری دے دی ہے جس سے دشمن کے دفاعی آلات کو توڑنے کی صلاحیت میں کافی اضافہ ہوگا۔
ڈی اے سی نے ہندستانی فوج کی خودکار بارودی سرنگ بھیجانے کو بہتربنانے کے لئے ڈیفنس ریسرچ اینڈڈیولپمنٹ آرگنائزیشن  کے ذریعہ تیار کردہ اور صنعت کے ذریعہ مینوفیکچر کئےگئے مکینیکل مائن لیئر  کی حصولیابی کی بھی منظوری دی ہے۔
۔۔۔۔۔۔۔۔۔۔۔
م ن۔اگ ۔ ج۔
U- 4154
(Visitor Counter : 60
PIB Headquarters
کووڈ-19 پر پی آئی بی کا بلیٹن
ملک گیر ٹیکہ کاری مہم کے تحت اب تک 203.60 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 38,63,960 ٹیکے لگائے گئے۔
ہندوستان میں سردست زیر علاج مریضوں کی تعداد 1,43,988 ہے۔
فی الحال زیر علاج مریضوں کی شرح 0.33 فیصد ہے۔
سردست ملک میں شفایابی کی شرح 98.48 فیصد ہے۔
گزشتہ 24 گھنٹوں کے دوران22,697,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,33,09,484 ہوگئی ہے۔
پچھلے 24 گھنٹوں کے دوران 20,409 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((5.12 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 87.44 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,98,761 ٹیسٹ کئے گئے۔
سٹرک ٹرانسپورٹ اور شاہراہوں کی وزارت
حکومت نے قومی شاہراہوں پر فیس سے متعلق پلازوں کی تمام لین کو فاس ٹیگ لین قرار دیا ہے، الیکٹرانک فیس پلازہ سسٹم کے ذریعہ رقم جمع کی گئی
سڑک ٹرانسپورٹ اور شاہراہوں کے مرکزی وزیر جناب نتن گڈکری نے لوک سبھا میں ایک تحریری جواب میں بتایا کہ قومی شاہراہوں پر فیس پلازے قومی شاہراہوں سے متعلق فیس  ضابطے 2008 کے مطابق قائم کیے گئے ہیں، جس میں کہا گیا ہے کہ قومی شاہراہ کے ایک ہی حصے پر اور اسی سمت میں کوئaی دوسرا فیس پلازہ اس فاصلے کے اندر قائم نہیں کیا جائے گا۔ساٹھ کلو میٹر کی شرط یہ ہے کہ جہاں پر عمل درآمد کرنے والی اتھارٹی ضروری سمجھے، اس کی وجوہات تحریری طور پر درج کر سکتی ہے، یہ اتھارٹی رعایت دہندہ کو ساٹھ کلومیٹر کے فاصلے پر ایک اور فیس پلازہ قائم کرنے کی اجازت دے سکتا ہے۔مزید یہ کہ فیس پلازہ دوسرے فیس پلازہ سے ساٹھ کلومیٹر کے فاصلے پر قائم کیا جا سکتا ہے بشرطیکہ ایسا فیس پلازہ کسی مستقل پل، بائی پاس یا ٹنل کے لیے فیس کی وصولی کے لیے ہو۔ فیس پلازہ کے قیام کے لیے ساٹھ کلومیٹر کے فاصلے کا معیار نیشنل ہائی ویز فیس ضابطے 2008 کے بعد وجود میں آیا ہے اور اس سے قبل نیشنل ہائی ویز فیس ضابطے1997 میں اس طرح کا کوئی معیار نہیں تھا۔
این ایچ-66 پر ہیم جڑی اور سورتھکل میں 10.86 کلومیٹر کے فاصلے پر دو فیس پلازہ تھے۔سورتھکل فیس پلازہ کو ہیم جڑی فیس پلازہ کے ساتھ اس کے اثر و رسوخ کو ضم کرکے بند کردیا گیا ہے۔کرناٹک ریاست میں ساٹھ کلومیٹر دوری کے معیار کی وجہ سے کوئی دوسرا فیس پلازہ بند نہیں کیا گیا ہے۔ساٹھ کلومیٹر کے اندر چلنے والے فیس پلازہ قومی شاہراہوں کی فیس  ضابطے، 2008 اور نیشنل ہائی ویز فیس ضابطے، 1997 کے مطابق قائم کیے گئے ہیں۔
حکومت نے قومی شاہراہوں پر فیس پلازوں کی تمام لین کو فیس پلازہ کی فاس ٹیگ لین کے طور پر 15/16 فروری 2021 کی نصف شب سے نافذ کیا ہے ۔ فی الحال، قومی شاہراہوں پر واقع فیس پلازوں میں زیادہ تر وصولی الیکٹرانک فیس کلیکشن سسٹم کے ذریعے کی جاتی ہے۔ الیکٹرانک فیس جمع کرنے کا عمل تقریباً 97 فیصد ہے۔ فیس پلازوں پر الیکٹرانک فیس جمع کرنے کے ذریعے صارف کی فیس کی وصولی انڈین ہائی وے مینجمنٹ کمپنی لمیٹڈ  کی ویب سائٹ کے ذریعہ پبلک ڈومین میں دستیاب ہے۔
وزیراعظم کا دفتر
ہر میدان میں خواتین کی حصولیابیاں ہمیں امرت کال کے خوابوں کی تکمیل کے لیے خود اعتمادی فراہم کرتی ہیں : وزیر اعظم
بھارتی خواتین کی حصولیابیوں کی ستائش کرتے ہوئے، وزیر اعظم جناب نریندر مودی نے کہا کہ یہ حصولیابیاں ناری شکتی کی خود اعتمادی کا نتیجہ ہیں۔ انہوں نے کہا کہ یہ حصولیابیاں ہمیں امرت کال کے عزم کی تکمیل کی یقین دہانی کراتی ہیں۔
وزیر اعظم ، وندے بھارت ایکسپریس کی اولین خاتون لوکو پائلٹ ، محترمہ سوریکھا یادو کے بارے میں مرکزی وزیر راؤ صاحب پاٹل دانوے کے ذریعہ کیے گئے ٹوئیٹ کا جواب دے رہے تھے۔
وزیر اعظم نے ٹوئیٹ کیا:
’’یہ نئے بھارت کی ناری شکتی کی خوداعتمادی ہے! زندگی کے ہر شعبے میں آج خواتین جن حصولیابیوں کو اپنے نام درج کرا رہی ہیں، وہ امرت کال میں ملک کے عزائم کی تکمیل کا یقین دلاتی ہیں ۔‘‘
وزارت آیوش
آیوش کی وزارت نے بین الاقوامی یوم یوگ -2020 کی تیاریاں شروع کیں اور اس سلسلے میں گھر پر یوگ ، کنبے کے ساتھ یوگ کی مہم کا آغاز کیا
نئی دہلی،16؍جون،رواں کووڈ-19 وبائی مرض کی صورت حال کے پس منظر میں روزانہ کی سرگرمیوں میں سستی آگئی ہے اور عوام کے آنے جانے پر بندشیں عائد ہیں، لہذا اس سال بین الاقوامی یوم یوگ کے منائے جانے کا مقصد یوگ کے صحت افزا پہلو ؤں اور تناؤ سے نجات حاصل کرنے کی خوبیوں کو اجاگر کیا جائے گا۔ اس سلسلے میں تمام تر متعلقہ سرگرمیوں کو فروغ دینے کے لئے آیوش کی وزارت نے تربیت یافتہ افراد کی قیادت میں اجلاس کا اہتمام کیا ہے، جسے دور درشن پر 21 جون کو صبح ساڑھے چھ بجے عوام الناس کے لئے ٹیلی کاسٹ کیا جائے گا تاکہ عوام یکجا ہوکر یوگ پر عمل کرسکیں۔
نئے منظر نامے میں بین الاقوامی یوم یوگ کے تحت ابھرتا ہوا رجحان یہ ہے کہ یوگ کے صحتی فائدوں پر توجہ مرکوز کی جائے اور یوم یوگ کے موقع پر گھر پر ہی یوگ کیا جائے۔ آیوش کی وزارت اس رجحان کی حمایت کررہی ہے اور اس کے لئے گھر پر یوگ ، کنبے کے ساتھ یوگ کے موضوع کو اپنی آئی ڈی وائ سرگرمیوں کے تحت فروغ دے رہی ہے۔
ہر سال 21 جون کو دنیا بھر میں بین الاقوامی یوم یوگ  منایا جاتا ہے ۔ عوام الناس نے اس سے قبل کے برسوں میں بھی اس پر عمل کیا ہے، اسے اپنایا ہے اور اسے بھارتی ثقافت اور روایت کی ایک تقریب کے طور پر اپنا یا ہے۔ آئی ڈی وائی اس وقت صحتی ہنگامی حالات کے عین وسط میں آیا ہے، لہذا آئی ڈی وائی پر عمل اچھی صحت کی تلاش اور ذہنی سکون کے لئے کیا جانا ہے۔
آج پوری دنیا کووڈ -19 وبائی مرض کی وجہ سے فکر مند اور مایوس ہے۔ یوگ کی افادیت بطور خاص اب اجاگر ہوئی ہے کیونکہ اس پر عمل کرنے سے جسمانی اور ذہنی دونوں طرح کی آسودگی حاصل ہوتی ہے۔ ان مشکل بھری گھڑیوں میں بطور خاص یوگ کے دو اکثیر فوائد بہت اہم ہیں، جن سے عوام الناس استفادہ کر سکتے ہیں، پہلا فائدہ یہ ہے کہ عام صحت پر اس کے مثبت اثرات مرتب ہوتے ہیں اور انسانی جسم میں قوت مدافعت میں اضافہ ہوتا ہے۔ عالمی پیمانے پر دوسرا تسلیم شدہ فائدہ یہ ہے کہ اس سے تناؤ کو شکست دی جاسکتی ہے۔
45 منٹ پر مشتمل مشترکہ یوگ پروٹوکول  از حد مقبول عام دنیا بھر میں معروف پروگرام ہے اور اس کے آغاز سے ہی آئی ڈی وائی کے تحت اسے مرکزی حیثیت حاصل رہی ہے۔ اسے سرکردہ یوگ اساتذہ اور ماہرین کی ایک ٹیم نے وضع کیا ہے اور اس کے تحت جسمانی ، ذہنی ، جذباتی اور روحانی صحت کو بہتر بنانے کے لئے محفوظ طریقے بتائے جاتے ہیں، جنہیں روزانہ گھر پر عمل میں لایا جاسکتا ہے۔ یہ طریقہ اس طرح ڈیزائن کئے گئے ہیں کہ انہیں اکثریت آسانی کے ساتھ بلاتفریق عمر اور صنف ، اپنا سکتی ہے اور انہیں سادہ تربیتی اجلاس اور آن لائن کلاسوں کے ذریعے سیکھا جاسکتا ہے۔
آیوش کی وزارت اور یوگا پورٹل کے توسط سے عوام الناس کو عام یوگ پروٹوکول سیکھنے کی حوصلہ افزائی فراہم کررہی ہے۔ اس کے علاوہ اپنے شوسل میڈیا ہنڈلوں اور ٹیلی ویزن پر بھی اسے فروغ دے رہی ہے۔ پرسار بھارتی نے 11 جون 2020 سے صبح 8 بجے سے ساڑھے 8 بجے کے درمیان کامن یوگ پروٹوکول ڈی ڈی بھارتی پر ٹیلی کاسٹ کرنا شروع کیا ہے۔ یہ پروگرام آیوش کی وزارت کےشوسل میڈیا ہنڈلوں پر بھی دستیاب ہے۔ مقصد یہ ہے کہ عوام الناس کو عام یوگ اصول وضوابط سے واقف کرایا جائے اور اس کے لئے آڈیو ویزوول ڈیمانسٹریشن کا سہارا لیا جائے اور الیکٹرانک توسط سے بھی اسے فروغ دیا جائے۔
۔۔۔۔۔۔۔۔۔۔۔۔۔۔۔۔۔۔

U-3307
(
بندرگاہوں، جہاز رانی اور آبی راستوں کی وزارت
پورٹ کنکٹی ویٹی پروجیکٹس
بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے راجیہ سبھا میں ایک تحریری جواب میں بتایا کہ پروجیکٹ کو این ایچ اے آئی/ سڑک ٹرانسپورٹ اور شاہراہوں کی وزارت کے ذریعے نافذ کیا جا رہا ہے۔ این ایچ اے آئی سے موصولہ اطلاعات کے مطابق، نائیڈوپیٹا سے کرشنا پٹنم بندرگاہ تک کی پٹی دو حصوں میں تیار کی جائے گی:  نائیڈوپیٹا سے تروپو کانوپور تک کی 34.8 کلومیٹر کی لمبائی کو1424.55 کروڑ روپے کی تخمینہ مجموعی پونجی لاگت سے چھ لین کا بانا ۔  تروپو کانوپور سے کرشنا پٹنم بندرگاہ  تک  کو چھ 924.06 کروڑ روپے تخمینہ مجموی پونجی لاگت سے ایک دیگر پروجیکٹ ‘‘چلاکورو کراس روڈ سے ترپو کانوپور تک کوچار لین کا بنانا‘‘ کے ایک حصے کے طور پر چھ لین کا بنانا۔ دونوں حصوں کے لیے ڈی پی آر تیار کرلی گئی ہے۔ اب تک مجموعی طور پر 68 لاکھ روپے خرچ کئے جاچکے ہیں۔
این ایچ اے آئی نے گنگا ورم بندرگاہ سے وشاکھاپٹنم بندرگاہ تک چار لین ساحلی سڑک کا پروجیکٹ چھوڑ دیا ہے کیونکہ قومی شاہراہ 16 سے گنگا ورم بندرگاہ تک کی سڑک کنکٹی وٹی گنگا ورم بندرگاہ تک باہری بنیادی ڈھانچے کی سہولت کے طور پر حکومت آندھرا پردیش پہلے ہی فراہم کراچکی ہے۔
زراعت اور کاشتکاروں کی فلاح و بہبود کی وزارت
2020 اور 2022 کےدو مالی سال کے درمیان زرعی اور متعلقہ مصنوعات کی برآمدات میں سالانہ 20 فیصد سے زیادہ کااضافہ ہوا
زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں بتایا کہ گزشتہ چند سالوں کے دوران زرعی اور اس سے منسلک مصنوعات کی برآمدات میں نمایاں اضافہ دیکھنے میں آیا ہے۔20-2019 میں، زرعی اور اس سے منسلک مصنوعات کی برآمد کی مالیت 252400 کروڑ روپےتھی، جو بڑھ کر21-2020 میں  310130 کروڑ روپے ہوگئی ہے اور22-2021 کے گزشتہ ایک سال کے دوران اس میں اب تک کا سب سے زیادہ 374611 کااضافہ ہوا ہے۔ ۔
2020-21 کے مقابلے میں 2021-22 کے دوران جن زرعی اور اس سے منسلک مصنوعات نے اپنی برآمدی قدر میں سب سے زیادہ اضافہ دیکھاہے، ان کی تفصیلات درج ذیل ہیں:
|
|
نمبر شمار
|
|
غذائی اجناس
|
|
21-2020 کے دوران برآمداتی قدر
|
|
22-2021 کے دوران برآمداتی قدر

|
|
قدر کے لحاض سے اضافہ 
|
|
1
|
|
سمندری اشیاء
|
|
44175.75
|
|
57910.36
|
|
13734.61
|
|
2
|
|
چینی
|
|
20668.57
|
|
34344.69
|
|
13676.12
|
|
3
|
|
گیہوں
|
|
4173.08
|
|
15845.45
|
|
11672.37
|
|
4
|
|
چاول 
|
|
35557.03
|
|
45725.42
|
|
10168.39
|
|
5
|
|
فضلے کے ساتھ خام کوٹن
|
|
13968.38
|
|
21007.04
|
|
7038.66
|
|
6
|
|
دیگرسیریلس
|
|
5198.42
|
|
8109.45
|
|
2911.04
|
|
7
|
|
سوکھی مصنوعات
|
|
2391.20
|
|
4744.13
|
|
2352.93
|
|
8
|
|
متفرق ڈبہ بند اشیاء
|
|
6402.84
|
|
8714.70
|
|
2311.86
|
|
9
|
|
کافی
|
|
5339.65
|
|
7613.62
|
|
2273.97
|
|
10
|
|
کیسٹر آئل
|
|
6801.99
|
|
8754.35
|
|
1952.36
|
|
11
|
|
گرگام کا کھانا
|
|
1949.09
|
|
3340.91
|
|
1391.81
|
|
12
|
|
بھینس کا گوشت
|
|
23459.89
|
|
24612.74
|
|
1152.85
مغربی خطے کی ریاستیں گجرات اور مہاراشٹر زراعت اور اس سے منسلک مصنوعات کی برآمد میں سرفہرست ہیں، اس کے بعد مشرقی علاقے میں آندھرا پردیش اور مغربی بنگال ہے، جب کہ وسطی/شمالی خطے میں اتر پردیش اور ہریانہ اور جنوبی علاقے میں کرناٹک اور کیرالہ ہیں۔
کوئلے کی وزارت
واہمہ بمقابلہ حقائق
اپریل 2022 میں مہاراشٹر کی کوئلے کی سپلائی میں خاطر خواہ اضافہ ہوا
کوئلہ کی وزارت نے واضح کیا ہے کہ حکومت مہاراشٹر کو اس سال مارچ کے مقابلے فی الحال زیادہ کوئلہ مل رہا ہے۔ میڈیا کے ایک حصے میں شائع ہونے والی ایک خبر کے جواب میں، وزارت نے کہا کہ ابھی تک، ریاست کی کوئلے کی ضرورت پوری ہو رہی ہے۔ مہاراشٹر کے تھرمل پاور پلانٹس  کو مالی سال 2021-22 کے دوران 70.77 ملین ٹن  کوئلہ فراہم کیا گیا۔ وزارت کوئلہ نے مزید کہا کہ بجلی کی طلب میں اضافے کے ساتھ تھرمل پلانٹس کو کوئلے کی سپلائی میں اضافہ ہو رہا ہے۔ وزارت کے اعداد و شمار کے مطابق، مارچ 2022 میں، مہاراشٹر کے پاور پلانٹس کو کوئلے کی سپلائی 2.14 لاکھ ٹن یومیہ تھی۔ اسی مہینے/ اپریل، 11.04.2022 تک یومیہ 2.76 لاکھ ٹن تک کا اضافہ کیا گیا ہے۔
مہا جینکو کو 2021-22 میں 37.131 میٹرک ٹن کوئلہ فراہم کیا گیا ہے۔ مارچ 2022 میں مہا جینکو کو روزانہ کوئلے کی سپلائی 0.96 لاکھ ٹن یومیہ تھی جسے اپریل میں مزید بڑھا کر 1.32 لاکھ ٹن یومیہ کر دیا گیا ہے ۔ یہ بھی اتنا ہی معقول ہے کہ مہا جینکو کے پاس تقریباً 2390 کروڑ روپے کے واجب الادا ہونے کے باوجود مہاراشٹر کی کوئلے کی ضرورت پوری ہو رہی ہے۔
وزیراعظم کا دفتر
برازیل کا دورہ مجھے بھارت ۔ برازیل اسٹریٹجک شراکت داری کو مضبوط کر نے کا موقع فراہم کرے گا : وزیر اعظم
نئی دلّی ، 12 نومبر وزیر اعظم جناب نریندر مودی رواں سال 13 اور 14 نومبر کو برازیل میں منعقد ہونے والی برکس چوٹی کانفرنس میں حصہ لینے کے لئے جا رہے ہیں ۔ اس چوٹی کانفرنس کا موضوع ہے ” اقتصادی ترقی برائے اختراعاتی مستقبل ۔ “
وزیر اعظم نے کہا ہے کہ ” میں برکس رھنماوں کے ساتھ وسیع پیمانے پر تعاون کے سلسلے میں تبادلہ خیالات کا منتظر ہوں ۔ اس چوٹی کانفرنس کے حاشیے پر ، میں برکس بزنس فورم سے خطاب کروں گا اور برکس بزنس کونسل کے ساتھ ملاقات کروں گا ساتھ ہی نیو ڈیولپمنٹ بینک کے ساتھ بھی ملاقات اور بات چیت کروں گا ۔ اقتصادی تعلقات میں بہتری برکس اقوام کے مفاد میں ہے ۔ برازیل کا دورہ مجھے برازیل کے صدر کے ساتھ بھارت ۔ برازیل اسٹریٹجک شراکت داری کو مضبوط کرنے کے سلسلے میں تبادلہ خیالات کرنے کا موقع فراہم کرے گا ۔ انہوں نے کہا کہ تجارت ، دفاع ، زراعت اور توانائی کے شعبوں میں شراکت داری کی زبردست صلاحیت موجود ہے ۔
میں رواں سال 13 اور 14 نومبر کو برازیل میں منعقد ہونے والی برکس چوٹی کانفرنس میں حصہ لینے کے لئے جا رہا ہوں ۔ اس چوٹی کانفرنس کا موضوع ہے ” اقتصادی ترقی برائے اختراعاتی مستقبل ۔ “ میں برکس رہنماؤں کے ساتھ مختلف شعبوں میں وسیع تر تعاون کے سلسلے میں تبادلہ خیالات کا منتظر ہوں ۔
Narendra Modi  November 12, 2019
اس چوٹی کانفرنس کے حاشیے پر ، میں برکس بزنس فورم سے خطاب کروں گا اور برکس بزنس کونسل کے ساتھ ملاقات کروں گا ساتھ ہی نیو ڈیولپمنٹ بینک کے ساتھ بھی ملاقات اور بات چیت کروں گا ۔ اقتصادی تعلقات میں بہتری برکس اقوام کے مفاد میں ہے ۔
Narendra Modi  November 12, 2019
برازیل کا دورہ مجھے برازیل کے صدر @jairbolsonaro کے ساتھ بھارت ۔ برازیل اسٹریٹجک شراکت داری کو مضبوط کرنے کے سلسلے میں تبادلہ خیالات کرنے کا موقع فراہم کرے گا ۔ انہوں نے کہا کہ تجارت ، دفاع ، زراعت اور توانائی کے شعبوں میں زبردست صلاحیت موجود ہے ۔
http://t.co/48pMuQVYuc
Narendra Modi  November 12, 2019
۔ ۔ ۔ ۔ ۔ ۔
U .5068
(Visitor Counter : 52
وزارتِ تعلیم
مرکزی وزیر داخلہ نے ’’سوراج‘ سے ’نیو انڈیا‘ تک بھارت کے نظریات کا ازسر نو تجزیہ‘ موضوع پر بین الاقوامی سیمینار کا افتتاح کیا
مرکزی وزیر داخلہ اور کوآپریشن جناب امت شاہ نے مرکزی وزیر تعلیم اور اسکل ڈیولپمنٹ جناب دھرمیندر پردھان کی موجودگی میں آج دہلی یونیورسٹی کے ذریعے منعقد ’’سوراج‘ سے ’نیو انڈیا‘ تک بھارت کے نظریات کا از سر نو تجزیہ‘ موضوع پر تین روزہ بین الاقوامی سیمینارکا افتتاح کیا۔
اس موقع پر جناب دھرمیندر پردھان نے کہا کہ یہ بہت اطمیان کی بات ہے کہ جب ملک آزادی کا امرت مہوتسو منا رہا ہے، تو دہلی یونیورسٹی اپنا صد سالہ جشن منا رہا ہے۔ انہوں نے کہا کہ وزیر اعظم جناب نریندر مودی کی قیادت میں ایک نیو انڈیا بنایا جا رہا ہے۔ انہوں نے لوگوں سے ملک کو عالمی سپر پاور بنانے کے لیے مل کر کام کرنے کی اپیل کی۔ انہوں نے یہ بھی بتایا کہ کیسے ٹیکنالوجی ہماری دنیا کو تیزی سے بدل رہی ہے اور کہا کہ 21ویں صدی کے چیلنجز کے مطابق بھارت کو تیار کرنے کے لیے قومی تعلیمی پالیسی نافذ کی جا رہی ہے۔ انہوں نے مشورہ دیا کہ دہلی یونیورسٹی کو ابھرتے اور اہم شعبوں جیسے بلاک چین، ای کامرس، پیٹنٹ مینجمنٹ وغیرہ پر نصاب تیار کرنے کی سمت میں کام کرنا چاہیے۔ انہوں نے یہ بھی کہا کہ دہلی یونیورسٹی میں نہ صرف بھارت، بلکہ دنیا کے چیلنجز کا حل فراہم کرنے کی صلاحیت ہے۔
کوئلے کی وزارت
کوئلے کی وزارت کے تحت کول انڈیا لمیٹڈ کی طرف سے آزادی کی امرت مہوتسو تقریبات کے حصے کے طور پر ماحول دوست اقدامات
ٹیکسی ڈرائیوروں اور خوانچہ فروشوں میںجوٹ اور کپڑے کے تھیلے تقسیم کئے گئے
آزادی کے امرت مہوتسو  کی تقریبات کے ایک حصے کے طور پر کول انڈیا لمیٹڈ  نے جو کوئلے کی وزارت کے تحت ادارہ ہے، کولکتہ شہر اور اس کے آس پاس سینکڑوں خوانچہ فروشوں اور ٹیکسی/رکشہ ڈرائیوروں کو جوٹ اور کپڑے کے تھیلوں کی تقسیم کے ذریعے ایک جدید قدم اٹھایا ہے۔ تھیلوں کی تقسیم ایک ہفتہ طویل مہم ہے۔ اس مہم کے دوران ماحول دوست اقدام کے تحت شہر کے مختلف مقامات کا احاطہ کیا جائے گا۔ سبز یعنی غیر آلودہ توانائی کے پیغام کو پھیلانے کے لئے اے کے اے ایم بینروں سے سجا ہوا ایک ای رکشہ ڈسٹری بیوشن ٹیم کے ساتھ سڑکوں پر چلے گا۔
علاوہ ازیں سی سی ایل گریڈیہ ایریا کی طرف سے ڈی اے وی گریڈیہ میں ایک خصوصی پینٹنگ مقابلے کا انعقاد کیا گیا۔ مقابلے کا موضوع "گو گرین ، ڈرنک کلین" تھا۔ طلبا نے اس مقابلے میں اپنے خیالات کو پیش کیا اور اپنی تخلیقی اور متاثر کن پینٹنگز کے ذریعے پائیدار ترقی کے پیغام کو اجاگر کیا۔
<><><><><>
ش ح،ع س، ج
U.No. : 8537
(Visitor Counter : 165
وزارت دفاع
جاپان ہند بحری مشق 2022 اختتام پذیر
ہندوستانی بحریہ کی میزبانی میں ساتویں جاپان ہند بحری مشق 2022 خلیج بنگال میں اختتام پذیر ہوئی۔ فریقین نے ایک دوسرے کو روایتی اسٹیمپسٹ کے ساتھ الوداع کیا۔ ہندوستانی ریئر ایڈمیرل گروچرن سنگھ، فلیگ آفیسر کمانڈنگ ایسٹرن فلیٹ كی كمان میں ہندوستانی بحریہ کے جہاز دہلی، کمورتا اور شکتی اور جاپانی ریئر ایڈمیرل نیشیاما تاکاہیرو، کمانڈر ایسکارٹ فلوٹیلا ون کی کمان میں جاپان میری ٹائم سیلف ڈیفنس فورس نے چھ روزہ مشق میں حصہ لیا۔
جیمیكس 23 نے پیچیدہ مشقوں میں حصہ لیا۔ یہ مشقیں دونوں بحری افواج نے مشترکہ طور پر کیں۔ فریقین نے بحری جنگ کے تینوں شعبوں - سطحی، ذیلی سطحی اور ہوائی - میں اعلی درجے کی مشقوں میں حصہ لیا۔ مشق میں بحری جہازوں اور ان کے لازمی ہیلی کاپٹروں کے علاوہ لڑاکا طیارے، سمندری گشتی طیارے اور ایک آبدوز بھی شامل تھا۔ جیمیكس 23 عام طریقہ کار کو دوبارہ درست کرنے اور ہندوستانی بحریہ اور جاپان میری ٹائم سیلف ڈیفنس فورس کے درمیان انٹرآپریبلٹی کو بڑھانے كے ساتھ ختم ہوئی۔
ارضیاتی سائنس کی وزارت
سمندری کٹاؤ کی وجہ سے ساحلی علاقے خطرے کی زدمیں
ارضیاتی سائنسز کے وزیر مملکت  اور سائنس اور ٹکنالوجی کے وزیر مملکت ڈاکٹر جتیندر سنگھ نے آج راجیہ سبھا میں ایک تحریری جواب میں بتایا کہ ارضیاتی سائنسز کی وزارت کے ایک منسلک دفتر نیشنل سینٹر فار کوسٹل ریسرچ  نے ہندوستانی ساحل پر مخصوص مقامات پر سمندری کٹاؤ کی وجہ سے لاحق ہونے والے خساروں کے مطالعات کئے ہیں۔ انتہائی شدید بارش اور اس سے جڑے سیلاب نے ماہی گیروں سمیت ساحلی علاقوں میں رہنے والے طبقوں کے لئے ایک خطرہ پیدا کردیا ہے لہٰذا دوساحلی شہروں چنئی اور ممبئی کے لئے مربوط فلڈ وارننگ سسٹم  تیار کیا ہے تاکہ آئی ایم ڈی کے ذریعہ ریاستی سرکار کے لئے بھاری بارش کی صورت میں سیلاب کے خسارے کو کم کرنے کی کارروائی سے متعلق معلوما ت کو عام کیا جاسکے ۔اس کے علاوہ این سی سی آر نے تمل ناڈو سرکار کی ماہی پروری کے محکمے کے ساتھ ایک موبائل ایپلی کیشن یعنی تھونڈل بھی تیار کیا ہے تاکہ پریشانی کی صورت میں ساحلوں پر مچھلی پکڑنے والے ماہی گیروں کے لئے معلومات عام کی جاسکے ۔اس کے علاوہ کٹاؤ کی وجہ سے ساحلی خسارے پر معلومات کو این سی سی آر کے ذریعہ دستیاب کرایا جارہا ہے اور یہ معلومات تمام ساحلی ریاستوں کو دستیاب کرائی جارہی ہیں ،جس سے کہ وہ ساحلی پٹی کے تحفظ کے لئے مناسب اقدامات کرسکیں اور اپنی پریشانیاں کم کرسکیں ۔
ارضیاتی سائنسز کی وزارت نے تمل ناڈو میں کڈا لور ،ٹیری یا کوپم گاؤں اور پڈوچیری میں ساحلی کٹاؤ کو کم کرنے کے اقدامات کا کامیابی سے مظاہرہ کیا تھا۔
ماہی گیروں اور مقامی انتظامیہ / سرکاری اداروں جیسے ساحلی شراکتدارو ں سے سیلاب کی وارننگ کے نظام اور احتیاطی اقدامات نافذ کرتے ہوئے ماہی گیروں کی کمیونٹی کے لئے اینڈرائڈ پر مبنی ایپ جیسے ٹولز کے فروغ کے دوران مشورہ کیا گیا تھا۔